PACE สวิงเดือด 28% ก่อนครบกำหนดจองซื้อ “RO” พรุ่งนี้!
PACE สวิงเดือด 28% ก่อนครบกำหนดจองซื้อ "RO" พรุ่งนี้! ล่าสุดปิดตลาดวันนี้ที่ 0.56 บาท บวก 0.05 บาท หรือ 9.80% สูงสุดที่ 0.64 บาท ต่ำสุดที่ 0.50 บาท ด้วยมูลค่าซื้อขาย 231.25 ล้านบาท
18 ม.ค. 2561

ผู้สื่อข่าวรายงานว่า ราคาหุ้นบริษัท เพซ ดีเวลลอปเมนท์ คอร์ปอเรชั่น จำกัด (มหาชน) หรือ PACE ปิดตลาดวันนี้ (18 ม.ค.61) อยู่ที่ 0.56 บาท บวก 0.05 บาท หรือ 9.80% สูงสุดที่ 0.64 บาท ต่ำสุดที่ 0.50 บาท ด้วยมูลค่าซื้อขาย 231.25 ล้านบาท

ทั้งนี้ราคาหุ้น PACE ปรับตัวอยู่ทั้งแดนบวกและแดนลบ โดยราคาขึ้นไปทำจุดสูงสุดที่ 0.64 บาท และปรับตัวลดลงไปทำจุดต่ำสุดที่ 0.50 บาท คิดเป็นการเปลี่ยนแปลงระหว่างจุดสูงสุดและต่ำสุดถึง 28%
โดยคาดว่าเป็นผลจากการเก็งกำไรของนักลงทุน หลังจากบริษัทฯได้ทำการเสนอขายหุ้นสามัญเพิ่มทุนให้กับผู้ถือหุ้นเดิมของบริษัทฯตามสัดส่วนการถือหุ้น (Rights Offering) จำนวนไม่เกิน 7,516,056,394 หุ้น อัตราส่วน 1 หุ้นเดิมต่อ 2 หุ้นเพิ่มทุน ในราคาหุ้นละ 0.50 บาท โดยมีระยะเวลาการจองซื้อเป็นวันที่ 9-12, 15-19 ม.ค.61 เท่ากับว่าวันพรุ่งนี้จะเป็นวันสุดท้ายที่ผู้ถือหุ้นจะสามารถจองซื้อหุ้นเพิ่มทุนของ PACE จึงมีแรงเก็งกำไรเข้ามาในวันนี้